google/wiki40b huggingface dataset:
Abdur Rahman ibn Auf

Abdul Rahman ibn Auf (bahasa Arab: عبد الرحمن بن عوف‎) atau nama sebenar beliau Abu Amr merupakan seorang sahabat Nabi. Beliau telah menggunakan nama Abdul Rahman selepas memeluk Islam, dua hari selepas Abu Bakar memeluk Islam.
Beliau berasal daripada keturunan Bani Zuhrah. Beliau lahir pada tahun 580 Masihi di Makkah iaitu sepuluh tahun selepas Tahun Gajah. Beliau memeluk Islam melalui saidina Abu Bakar r.a. Beliau wafat pada tahun 32 Hijrah bersamaan tahun 654 Masihi ketika berumur 74 tahun.

Kehidupannya

Sewaktu umat Islam berhijrah ke Madinah, beliau mengikuti ekspidisi tersebut. Setibanya Abdur Rahman di Madinah, beliau dipersaudarakan oleh baginda kepada seorang sahabat dari golongan Ansar iaitu Sa'ad ibn Ar-Rabi'ah.
Abdur Rahman juga merupakan ahli jawatankuasa Syura yang berenam. Sewaktu pemilihan khalifah ketiga selepas peristiwa pembunuhan Umar Al-Khattab, beliau merupakan salah seorang calonnya. Namun, Abdul Rahman enggan sebaliknya menetapkan pemilihan khalifah jatuh kepada Uthman bin Affan.

Jasa dan sumbangannya

Abdul Rahman terkenal sebagai seorang sahabat rasullah s.a.w yang sanggup berkorban dan berjihad di jalan Allah s.w.t. Beliau sanggup menyumbangkan barang-barang keperluan yang dimuatkan di atas 700 ekor unta penduduk Madinah. Beliau juga menjual tanahnya dengan harga 40 ribu dinar dan membahagikan harta tersebut kapada kaumnya, isteri-isteri nabi dan fakir miskin.
Selain itu juga Abdul Rahman memberi sumbangan dari segi kewangan dan barangan ketika Perang Tabuk iaitu sebnyak 200 tahil emas, 500 ekor kuda perang dan dan 1500 ekor unta tunggangngan. Begitu juga, kebaikannya terbukti apabila menyedekahkan 400 dinar kepada setiap bekas tentera Perang Badar yang masih hidup iaitu seramai 100 orang.
Beliau pernah dilantik oleh baginda Nabi S.A.W untuk mengimami solat Subuh dengan dihadiri oleh baginda. Beliau juga menyertai dalam beberapa perang seberti Badar, Uhud , Khandak dan Tabuk. 
Abdul Rahman merupakan lambang kejayaan umat Islam di dalam bidang urusniaga dan perdagangan terutama ketika bidang ekonomi ketika itu dimonopoli oleh orang Yahudi.
Bésingrand

Bésingrand merupakan sebuah komun di jabatan Pyrénées-Atlantiques di barat-daya Perancis.
Kampung Bukit Temiang

Poskod

Poskod yang digunakan di Kampung Bukit Temiang, Kangar, Perlis adalah 02400.
Kulit Album Terbaik Anugerah Industri Muzik

Kulit Album Terbaik  adalah salah satu kategori sokongan diberikan menerusi Anugerah Industri Muzik di mana berbentuk trofi mikrofon yang diberikan kepada pereka kulit album oleh  rakyat Malaysia yang mencapai merit dan kualiti yang ditetapkan dalam industri rakaman. Ia disampaikan kepada pereka seni, jurugambar dan artis rakaman secara konsisten sejak mula diperkenal dan dianjurkan oleh Recording Industry Malaysia (RIM) dan Persatuan Industri Muzik Malaysia (PAIMM).
Kampung Masjid Bagan

Poskod

Poskod yang digunakan di Kampung Masjid Bagan, George Town, Pulau Pinang ialah 10250.
Saint-Hilaire-de-Riez

Saint-Hilaire-de-Riez ialah sebuah komun di jabatan Vendée di wilayah Pays de la Loire barat Perancis.
Panumbangan, Panumbangan

Poskod

Poskod yang digunakan di Panumbangan adalah 46263. Terdapat buah desa di dalam daerah kecamatan Panumbangan.
Berzosa de Bureba

Berzosa de Bureba merupakan sebuah kawasan perbandaran di Sepanyol di Burgos, di komuniti autonomi Castile dan León.
Buah perah

Buah perah merupakan sejenis buah yang berasal dari pokok perah yang tumbuh di dalam hutan hujan khatulistiwa di Malaysia ini. Buah ini akan gugur sendiri ke bumi apabila ianya sudah cukup tua atau matang.

Bentuk dan saiznya

Buah perah ini berbentuk lonjong dan berwarna hitam. Saiz buahnya agak kecil kira-kira (30mm hingga 40mm). Kulitnya keras, nipis dan licin manakala isinya pejal dan keras berwarna putih. Buah ini pada asalnya di dalam satu kepompong dan mengandungi 3 biji.

Sifatnya

Buah perah yang sudah cukup tua atau matang akan gugur ke bumi, ianya akan meletup dan berderai di udara sebelum jatuh ke bumi. Faktor angin memainkan peranan yang cukup penting dalam proses pengguguran buah ini. Selain itu faktor haiwan seperti kera atau monyet juga boleh membantu proses pengguguran buah ini.
Kulitnya sangat keras dan untuk mendapatkan isinya ia perlu diketuk bagi memecahkan kulit tersebut. Isinya jika dimakan secara mentah (tanpa diproses atau dimasak) serta secara berlebihan boleh menyebabkan mabuk atau pening kepala. Isinya bewarna putih dan keras sama seperti buah badam dan ianya boleh dimakan tetapi perlu dimasak atau diproses dengan betul. Buah ini tidak mempunyai biji.

Kegunaan

Buah ini boleh juga di buat asam rong makanan tradisional masyarakat di negeri Pahang. Bagi sesetengah penduduk mereka membuat jeruk dengan menggunakan buah perah ini. Selain itu buah ini boleh juga dimasak atau digoreng untuk hidangan sebelah petang.
Bagi masyarakat dahulu mereka suka menjerukkan buah ini dan disimpan hingga berbulan-bulan lamanya tanpa perlu disimpan di dalam peti sejuk. Penyimpanan di dalam tempayan atau balang besar yang diisi dengan air dan sukatan garam yang betul boleh membuatkan buah ini tahan lebih lama. Buah perah juga boleh di jeruk dengan mencampurnya dengan isi petai yang membuatkan aromanya lebih sedap.
Valleruela de Pedraza

Valleruela de Pedraza merupakan sebuah kawasan perbandaran di Sepanyol di Segovia, di komuniti autonomi Castile dan León.
Sumber Arung

Poskod

Poskod yang digunakan di Sumber Arung/Arum adalah 38877. Terdapat 18 buah desa di dalam daerah kecamatan Sukaraja.
Sekolah Menengah Sains Setiu

Sejarah

Sekolah Menengah Sains Setiu merupakan Sekolah Berasrama Penuh (SBP) pertama di Daerah Setiu, keenam di Terengganu dan SBP yang ke – 61 di Malaysia.Pembinaannya bermula pada tahun 2007 di atas tapak berkeluasan 50 ekar di Kampung Air Sejuk,Setiu.Terletak kira-kira 4 kilometer dari Bandar Permaisuri dan 90 kilometer dari pusat Bandar Kuala Terengganu.Sekolah ini siap dibina pada Februari 2011 dan diserahkan kepada Kementerian Pelajaran Malaysia (KPM) pada 1 Mac 2011.Pada tarikh yang sama Encik Saifulddin Bin Mahmood telah dilantik sebagai ‘care-taker’ dan Penolong Kanan Pentadbiran sekolah ini yang lebih dikenali sebagai SAIS
Pembinaan SBP sulong di daerah bongsu Terengganu lengkap dengan bangunan pentadbiran,30 buah kelas ,3 buah makmal komputer,sebuah perpustakaan,bilik tayangan,padang permainan,dewan besar,surau,4 blok aspura dan aspuri serta 31 buah rumah guru.Sekolah ini mampu menampung sehingga 900 orang pelajar.
Pada 1 Mei 2011 kumpulan pertama 2 orang guru melapor diri untuk bertugas di sekolah ini dan diikuti pada bulan Jun.Puan Hajah Saudah binti Mat Noor,Pengetua pertama SAIS telah melapor diri pada 16 Julai 2011.
Pada 18 September 2011,SAIS telah menerima kumpulan pertama pelajar tingkatan satu.Pada tahun 2012 bilangan pelajar SAIS bertambah dengan kemasukan pelajar tingkatan satu dan empat.
Albert Prisco

Albert Prisco (28 Januari 1890 in Naples, Itali – ?) merupakan pelakon Amerika Syarikat. Beliau telah muncul dalam 28 buah filem dari tahun 1921 hingga 1935.
Pertumbuhan sel

Istilah pertumbuhan sel digunakan dalam konteks perkembangan sel biologi dan pembahagian sel (pembiakan). Apabila digunakan dalam konteks pembangunan sel, istilah ini merujuk kepada peningkatan dalam jumlah sitoplasma dan organel (fasa G1), serta peningkatan bahan genetik (fasa G2) berikutan replikasi semasa fasa S. Ini tidak boleh dikelirukan dengan pertumbuhan dalam konteks pembahagian sel, yang disebut sebagai percambahan, di mana sel, yang dikenali sebagai "sel induk", tumbuh dan dibahagikan untuk menghasilkan dua "sel kembar" (fasa M).
S'kali

Pengarah

Filem S'kali diarah oleh pengarah Arivind Abraham pada 2006.
Tanggo Raso

Poskod

Poskod yang digunakan di Tanggo Raso adalah 38571. Terdapat 21 buah desa di dalam daerah kecamatan Pinoraya.
Gangguan Keruntuhan Koloni (CCD)

Gangguan keruntuhan koloni (colony collapse disorder, CCD) ialah fenomena yang berlaku apabila majoriti lebah pekerja di koloni hilang atau sesat dan meninggalkan seekor ratu, banyak makanan dan hanya seberapa lebah pengasuh untuk menyuap lebah yang belum matang. Walaupun kehilangan sedemikian pernah berlaku dalam sejarah pemeliharaan lebah, dan dikenali dengan pelbagai nama (penyakit menghilang, kerosotan musim bunga, penyakit bulan Mei, kejatuhan musim luruh, dan penyakit pengurangan musim luruh), sindrom ini dinama semula sebagai colony collapse diorder pada tahun 2006 bersempena dengan peningkatan besar dalam kehilangan lebah Eropah (Apis mellifera) di Amerika Utara. Pemelihara lebah di Eropah menjumpai fenomena serupa di Belgium, Perancis, Belanda, Greece, Itali, Portugal, dan Sepanyol, Switzerland dan Jerman, walaupun pada tahap yang lebih rendah, dan Dewan Undangan Ireland Utara menerima laporan penurunan sebanyak lebih daripada 50%.
Gangguan keruntuhan koloni menyebabkan kerugian ekonomi yang besar kerana pelbagai jenis tanaman pertanian di seluruh dunia didebungakan oleh lebah madu Eropah. Menurut Jabatan Perlindungan Pertanian dan Pengguna oleh Pertubuhan Makanan dan Pertanian dari Pertubuhan Bangsa-Bangsa Bersatu, nilai tanaman global dengan pendebungaan lebah madu dianggarkan hampir $200 bilion pada tahun 2005. Kekurangan lebah di AS telah meningkatkan kos kepada petani yang menyewa lebah untuk perkhidmatan pendebungaan sebanyak 20%.
Dalam enam tahun menjelang 2013, lebih daripada 10 juta sarang lebah telah mati, akibat CCD, hampir dua kali ganda kadar kerugian biasa. Untuk memahami perspektif ini, menurut data PMP PBB, stok sarang lebah dunia meningkat dari ~50 juta pada tahun 1961 kepada ~83 juta pada tahun 2014, iaitu kira-kira 1.3% peningkaatan tahunan purata. Purata pertumbuhan tahunan telah meningkat kepada 1.9% sejak tahun 2009.
Beberapa penyebab CCD telah dicadangkan, tetapi tiada satu cadangan mendapat penerimaan meluas di kalangan komuniti saintifik. Sebab-sebab yang dicadangkan termasuklah: jangkitan dengan hama Varroa dan Acarapis; malnutrisi; pelbagai patogen; faktor genetik; imunodefisiensi; kemusnahan habitat; amalan pemeliharaan lebah yang berubah; atau apa-apa gabungan faktor-faktor. Banyak spekulasi telah menyalahkan sejenis keluarga racun perosak yang digelar neonicotinoid kerana menyebabkan CCD.

Sejarah

Hanya beberapa kejadian yang menyerupai CCD telah didokumenkan seawal tahun 1869 dan simptom ini telah, dalam beberapa dekad yang lalu, diberi banyak nama yang berbeza (penyakit menghilang, pengurangan musim semi, penyakit bulan Mei, kejatuhan musim luruh, dan penyakit berkurangan). Paling baru-baru ini, fenomena yang sama pada musim sejuk tahun 2004/2005 berlaku, dan dikaitkan kepada hama varroa, namun ini tidak pernah disahkan. Penyebab kemunculan sindrom ini tidak pernah ditentukan. Apabila sindrom ini diiktiraf tidak datang dengan musim, dan ia mungkin bukanlah "penyakit" dalam fahaman biasa—bahawa mungkin penyebab tertentu tidak hadir—sindrom ini dinamakan semula.
Diet

Dalam pemakanan, diet ialah jumlah makanan yang dimakan oleh seseorang atau organisma lain. Kata makanan sering menyiratkan penggunaan pengambilan nutrisi tertentu untuk kesihatan atau sebab - sebab pengurusan berat (dengan kedua-dua yang sering dikaitkan). Walaupun manusia adalah omnivor, setiap budaya dan setiap orang memegang beberapa pilihan makanan atau beberapa tabu makanan. Ini mungkin disebabkan oleh citarasa peribadi atau sebab etika. Pilihan makanan individu mungkin lebih kurang sihat. 
Pemakanan lengkap memerlukan pengambilan dan penyerapan vitamin, mineral, asid amino penting dari protein dan asid lemak penting dari makanan yang mengandungi lemak, juga tenaga makanan dalam bentuk karbohidrat, protein, dan lemak. Tabiat dan pilihan pemakanan memainkan peranan penting dalam kualiti kehidupan, kesihatan dan umur panjang.
Solresol

Solresol ialah suatu bahasa buatan ciptaan François Sudre, bermula pada 1827. Beliau menerbitkan buku utama tentangnya, Langue musicale universelle, pada 1866, walaupun beliau telah mengiklankannya selama beberapa tahun sebelumnya. Solresol menikmati waktu popular seketika, mencapai kemuncaknya dengan penerbitan lepas mati Boleslas Gajewski Grammaire du Solresol pada 1902.
Douvrend

Douvrend ialah komun di jabatan Seine-Maritime dan di kawasan Haute-Normandie di utara Perancis.
Bularros

Bularros merupakan sebuah kawasan perbandaran di Sepanyol di Ávila, di komuniti autonomi Castile dan León.
Neustadt (Wied)

Neustadt merupakan sebuah kawasan perbandaran terletak di daerah Neuwied, Rhineland-Palatinate, Jerman.
Curgy

Curgy ialah komun di jabatan Saône-et-Loire dan di kawasan Bourgogne di timur Perancis.
Gägelow

Gägelow merupakan sebuah kawasan perbandaran terletak di daerah Nordwestmecklenburg, Mecklenburg-Vorpommern, Jerman.
Pratapgarh, West Tripura

Demografik 2001

Menurut bancian India pada tahun 2001, Pratapgarh memiliki bilangan penduduk seramai 25,890. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Pratapgarh memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)
Saint-Jean-de-Rives

Saint-Jean-de-Rives ialah sebuah komun yang terletak di komun Tarn di selatan Perancis.
Karangmekar, Karangnunggal

Poskod

Poskod yang digunakan di Karangmekar adalah 46186. Terdapat buah desa di dalam daerah kecamatan Karangnunggal.
Bridgeport, Alabama

Bridgeport merupakan sebuah bandar di Jackson, Alabama, Amerika Syarikat. Bandar ini memiliki penduduk sebanyak 2,728 pada tahun 2000. Ketinggiannya 205 m dari permukaan laut. Poskod daerah ini adalah 35740.
Grigneuseville

Grigneuseville ialah komun di jabatan Seine-Maritime dan di kawasan Haute-Normandie di utara Perancis.
Shruti Haasan

Kehidupan Awal

Shruti Haasan dilahirkan pada 28 Januari 1986 kepada pelakon Kamal Haasan dan Sarika Thakur di Chennai, India . Shruti belajar di Sekolah Montessori Abacus di Chennai dan berpindah ke Mumbai untuk belajar psikologi di Kolej St Andrew.
Daerah Luyang

Daerah Luyang (bahasa Cina: 庐阳区; Hanyu Pinyin: Lúyáng Qū) merupakan sebuah daerah di bawah pentadbiran bandar Hefei di Wilayah Anhui Republik Rakyat China.
Dewi Beset

Dewi Beset merupakan pasangan Dewa Bes.
Peradapan Mesir telah wujud lebih 3,000 tahun dan perkembangan ugama di Mesir kuno telah membantu mewujudkan banyak dewa dewi yang disembah bagi pelbagai sebab, dan pelbagai upacara keugamaan yang telah diamalkan pada masa tersebut.
Paul Greengard

Paul Greengard (11 Disember 1925 - 13 April 2019) ialah ahli saraf neurosains Amerika yang terkenal dengan kerjanya mengenai fungsi neuron molekular dan selular. Pada tahun 2000, Greengard, Arvid Carlsson dan Eric Kandel dianugerahkan Hadiah Nobel untuk Fisiologi atau Perubatan untuk penemuan mereka mengenai transduksi isyarat dalam sistem saraf. Beliau adalah Profesor Vincent Astor di Universiti Rockefeller, dan berkhidmat di Lembaga Penasihat Saintifik Dana Penyembuhan Alzheimer, serta Majlis Saintifik Yayasan Penyelidikan Otak & Tingkah Laku. Beliau telah berkahwin dengan artis Ursula von Rydingsvard.
Vicki Cardwell

Vicki Cardwell (lahir 21 April 1955) ialah seorang bekas pemain skuasy profesional dari Australia, yang dilahirkan sebagai Vicki Hoffman. Sepanjang kariernya sebagai pemain skuasy, dia memenangi Skuasy Terbuka Dunia pada tahun 1983, dan memenangi Terbuka British sebanyak empat kali secara berturut-turut iaitu dari tahun 1980-83.
Nora Elena

Sinopsis

Nora Elena merupakan sebuah kisah yang diadaptasi dari salah satu novel popular terbitan Karangkraf Kasih Yang Suci hasil nukilan Meen Zulaikha yang mengisahkan tentang perjalanan hidup seorang wanita bernama Nora Elena (Siti Saleha) yang terganggu hidupnya akibat dihantui pengalaman pahit dirogol 10 tahun yang lalu. Walaupun sukar untuk melupakan insiden hitam tersebut, kini beliau selesa menjalankan kehidupannya seperti normal dan bakal mengahwini Idham (Zul Ariffin). 
Namun, keadaan mula berubah setelah bertemu Seth Tan (Aaron Aziz). Nora dan Idham yang dahulunya ibarat burung merpati sejoli, kini menjadi tidak sehaluan dan sering bertukar rasa cemburu dan marah. Secara tiba-tiba, Idham membatalkan majlis perkahwinannya dengan Nora Elena akibat dari salah faham Idham yang menyangkakan bahawa Nora mempunyai hubungan dengan Seth Tan, majikan Idham sendiri.
Apa yang mampu dizahirkan oleh seorang wanita hanyalah tangisan dan jeritan yang tidak mampu didengari sesiapa! Penderitaannya bertambah perit tatkala bisikan liar dan kata-kata hati yang sering mengingatkan Nora tentang apa yang telah mengubah statusnya daripada seorang perawan yang suci kepada sesuatu yang amat pahit untuk ditelan sendiri. 
Lebih mendebarkan, Seth Tan menawarkan dirinya untuk menggantikan tempat Idham di dalam majlis perkahwinan tersebut kerana masa semakin suntuk. Sedalam manakah kejujuran lelaki misteri ini dan apakah jawapan di sebalik kehadirannya? Apakah yang akan berlaku kepada Seth Tan setelah kedudukan Idham yang tergugat kerana terbawa oleh mainan perasaan? Dan mampukah Nora dan Seth mempertahankan mahligai perkahwinan yang telah mereka bina apabila satu rahsia hitam paling memilukan akhirnya terbongkar?
Pingat-Pingat Johor

Senarai pingat-pingat kebesaran yang pernah dikurniakan oleh Sultan Johor

Pingat Sultan Abu Bakar

Merupakan satu-satunya pingat yang pertama dicipta di negeri-negeri Melayu dan dikurniakan oleh Almarhum Sultan Abu Bakar pada tahun 1883 kepada individu yang dipilih. Asalnya, pingat ini dikurniakan sempena pertabalan Maharaja Abu Bakar sebagai Sultan bagi Negeri dan Jajahan Johor. Kemudian pingat ini dikurniakan kepada kalangan kerabat dan pembesar negeri Johor. Pingat ini tidak lagi dikurniakan kepada individu.

Pingat Besi kerana Jasa dan Keberanian

Dikurniakan kepada mereka yang berani dan berjasa kepada kerajaan serta melaksanakan pekerjaan yang berbahaya dan mengancam nyawa. Pingat ini diadakan pada tahun 1894, dalam dua kategori pangkat. Pingat Besi kerana Jasa dan Keberanian (PB) Pangkat Pertama diperbuatkan daripada enamel dan dikurniakan bagi mengiktiraf keberanian seseorang individu. Pingat ini dikhaskan kepada individu yang memegang jawatan dalam pentadbiran kerajaan, tentera, sukarelawan, tentera laut, polis dan pegawai penjara.
Manakala, Pingat Besi kerana Jasa dan Keberanian (PB) Pangkat Kedua diperbuat daripada gangsa dan dikurniakan kepada seseorang individu kerana jasa dan keberanian seperti menyelamatkan jiwa orang lain atau seumpamanya. Pingat ini boleh dikurniakan kepada orang awam. Kedua-dua pingat ini sama taraf dengan The Iron Cross for Valour Inggeris. Pingat ini tidak lagi dikurniakan kepada mana-mana individu.

Pingat Lama dan Jasa dalam Pekerjaan (P.J.P)

Mula diadakan pada tahun 1886 dikurniakan kepada pegawai dan anggota Askar Timbalan Setia Negeri, dan Johor Volunteer Forces (JVF) atas jasa baik dalam perkhidmatan.

Pingat Lama dan Baik dalam Perkhidmatan (P.L.P)

Dikurniakan kepada pegawai kerajaan Johor yang telah berkhidmat dengan cemerlang melebihi 25 tahun dengan kerajaan Johor, berkelakuan baik, serta berjasa kepada raja, kerajaan dan negeri. Pingat ini mula dikurniakan pada tahun 1886 dan masih dikurniakan sehingga kini.
Emil Emilda

Sinopsis

Mengisahkan seorang gadis bernama Emilda yang bekerja sebagai seorang kerani fail di sebuah stesen televisyen tempatan. Di sebalik kekurangannya yang tidak menarik dan kelam-kabut, Emilda merupakan satu satunya pekerja yang amat disayangi oleh Tan Sri Nik Baseera, CEO stesyen televisyen Baseera Media Group kerana minat Emilda yang mendalam dunia penyiaran.
Pada suatu hari Tan Sri yang tidak mempunyai waris melainkan satu satunya anak saudara perempuannya yang tamak dan zalim telah mendapat khabar berita bahawa satu satunya anak kandungnya yang hilang disebabkan sebuah kemalangan jalan raya 20 tahun lalu telah pun ditemui. Justeru itu Tan Sri nekad mahu bertemu dengan anak kandungnya itu yang bernama Boboi itu. Malang sekali sewaktu dalam perjalanan untuk bertemu dengan anak tunggalnya (yang belum pun ditemui secara empat mata) helikopter yang dinaiki oleh Tan Sri telah meletop di udara dan Tan Sri terkorban.
Akibat daripada itu Stesyen televisyen Channel Twelve kehilangan CEO nya. Maka Darleena, satu satu anak saudaranya yang jahat merasakan dirinya adalah penganti yang paling tepat. Malang sekali Nazeem, peguam syarikat memberitahu semua ahli lembaga pengarah sebelum berlepas Tan Sri Baseera sempat berpesan sekiranya terjadi apa apa pada dirinya, dia mahu Emilda menjadi pengantinya sementara Boboi dicari.
Maka dalam sekelip mata dari seorang kerani fail yang sentiasa merendah diri, kelam-kabut dan nerda Emilda dinobatkan sebagai CEO baru Baseera Media Group. Namun begitu tidak semudah yang dijangkakan Emilda dikena kan syarat… dia harus mencari seorang suami dalam tempoh enam jam.
Itulah syarat yang telah dipersetujui oleh ahli lembaga pengarah. Demi menyelamatkan Channel Twelve dari jatuh ke tangan wanita sejahat Darleena, Emilda sedar dia perlu menggalas harapan Tan Sri. Justeru itu dengan bantuan Nazeem, peguam syarikat yang setia, dan Mac dan EJ dua sahabat karibnya mereka bersama sama berganding bahu mempertahankan Channel Twelve. Masalahnya, macam mana Emilda terpaksa mencari bakal suaminya dalam tempoh enam jam? Di sini Emil pun muncul menyelamatkan keadaan.
Taman Wangi

Taman Wangi (Bahasa Arab: الروض العاطر في نزهة الخاطر‎) tulisan Muhammad ibn Muhammad al-Nafzawi ialah sebuah buku panduan seks dan hasil karya kesusasteraan erotik. Judul penuh buku tersebut ialah Taman Wangi Bagi Keseronokan Hawa Nafsu (al-rawd al-'âtir fî nuzhati'l khâtir).
Buku tersebut memaparkan pandangan-pandangan mengenai kualiti-kualiti yang patut dimiliki oleh lelaki dan wanita yang menjadikan orang lain tertarik dengan mereka, memberi nasihat-nasihat mengenai teknik-teknik seks, memberi amaran mengenai kesihatan seks, dan resepi-resepi bagi mengubati penyakit-penyakit seks. Ia menyenaraikan nama-nama bagi zakar dan faraj. Ia juga memuatkan satu fasal mengenai tafsir mimpi dan secara ringkas menerangkan seks di kalangan haiwan. Semua ini diselangi dengan sejumlah cerita-cerita yang dimaksudkan untuk memberi konteks dan hiburan.
Pucuk Jambi

Poskod

Poskod yang digunakan di Pucuk Jambi adalah 37259. Terdapat 11 buah desa di dalam daerah kecamatan VII Koto.
Taman Harmoni, Seri Kembangan

Poskod

Poskod yang digunakan di Taman Harmoni, Seri Kembangan, Selangor adalah 43300.
Pemetik api

Pemetik api adalah alat mudah alih yang digunakan untuk menghasilkan api nyalaan untuk menyalakan pelbagai daripada bahan mudah terbakar seperti cerut, dapur gas, bunga api, lilin atau rokok. Ia terdiri dari bekas logam atau plastik berisi cecair mudah terbakar atau cecair gas bertekanan tinggi, suatu mekanisme penyalaan untuk menghasilkan api, dan komponen memadamkan api. Alat penyala ini juga boleh dijana kuasa elektrik melalui suatu arka elektrik atau unsur pemanasan untuk menyalakan bahan yang diingini.

Mekanisme

Pemetik api yang mengandungi nafta menggunakan sumbu kain dan gentian untuk menyerap cecair bahan api tersebut lalu mengelakkann isinya daripada terbocor keluar, manakala bekas menampung cecair tertutup agar cecair tidak mudah meruap lalu tersejat serta api nyalaan dapat dipadam dengan segera. Pemetik api butana pula mempunyai lubang berinjap yang menyukat gas butana tersebut yang dilepaskan sambil ia dapat dicampur bersama udara sekeliling menggunakan prinsip Bernoulli melalui lubang-lubang yang lebih kecil.
Sekolah Menengah Kebangsaan Bandar Baru Darulaman

Sejarah

Sekolah Menengah Kebangsaan Bandar Baru Darulaman telah diserahkan kepada Tuan Haji Padzil B.Jaafar, pengetua sekolah ini secara rasmi pada 29 Disember 2001. Pelajar mula memasuki kelas bermula pada 6 Januari 2002 dengan slogan, “KUALITI SEPANJANG MASA”.
Pada 2007, pengetua digantikan oleh Pn Hajah Dewi Rosnah sebelum telah bertukar ke Sekolah Menengah Kebangsaan Syed Mohamed Al-Bukhary, Alor Setar. Pada tarikh 16 Februari 2010 pengetua baru, Pn Hajah Ramlah Mohd Hussain dari Sekolah Menengah Kebangsaan Tunku Abdul Malik, Alor Setar ditukarkan ke sini. Pelbagai pencapaian cemerlang telah dicapai oleh sekolah ini.